Publication: Magyar Közlöny
Issue: MK-2000-36 (Year: 2000, Number: 36)
Era: 1990-2004
Section: 125 A 114/A. §-t az 1998. évi LXXXVIII. törvény 18. §-a iktatta be.
Paragraph Index: 770

(6) A hatóság elrendelheti az eljárási cselekmény rögzítését gyorsírással, hangfelvevővel vagy egyéb berendezéssel. A terhelt, a védő vagy a sértett indítványára ez csak akkor rendelhető el, ha a költséget előlegezik. A rögzítés ilyen módja — a (7) bekezdés esetét kivéve — a jegyzőkönyvet nem pótolja. A gyorsírói feljegyzést, a hang- vagy egyéb felvételt külön jogszabály rendelkezései szerint kell megőrizni és lehet felhasználni. A gyorsírót a képesített gyorsírók közül kell igénybe venni; a gyorsíróra a szakértőkre vonatkozó rendelkezések irányadók.

Source: https://magyarkozlony.hu/hivatalos-lapok/5fd866757c8dc6dc172cce3c37084783fba7c906/dokumentumok/29fb3123ecf98fd73dcc1a898d12c0b9c0859c78/letoltes